Pogodbeni stranki

**Mestna občina Novo mesto, Seidlova cesta 1, 8000 Novo mesto,**

ki jo zastopa: župan, mag. Gregor Macedoni,

matična številka: 5883288000,

ID za DDV: SI48768111,

transakcijski račun: SI56 0110 0010 0008 585 UJP,

(v nadaljevanju: **naročnik**)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv in naslov ponudnika)

ki jo zastopa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(funkcija, ime in priimek zakonitega zastopnika)

matična številka: \_\_\_\_\_\_\_\_\_\_\_\_\_\_\_\_\_\_\_\_\_\_

ID za DDV: SI\_\_\_\_\_\_\_\_\_\_\_\_\_\_\_\_\_\_\_\_

transakcijski račun: \_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju: **izvajalec**)

sklepata naslednjo

**POGODBO, št. \_\_\_\_\_\_\_\_\_\_\_\_\_\_\_\_\_\_:**

**»Odstranitev prizidka k Rotovžu v Novem mestu«**

**I. UVODNA DOLOČBA**

1. člen

Pogodbeni stranki uvodoma ugotavljata, da:

* je naročnik na podlagi Pravilnika o oddaji javnih naročil, katerih ocenjena vrednost je nižja od mejne vrednosti za uporabo zakona o javnem naročanju, št. 430-0001/2022-1 z dne 4. 1. 2022 (v nadaljevanju: Pravilnik), izvedel javni razpis za oddajo javnega naročila za »Odstranitev prizidka k Rotovžu«,
* je naročnik na podlagi javnega razpisa iz prve alineje in prejetih ponudb izbral izvajalca kot najugodnejšega ponudnika za izvedbo predmetnega javnega naročila;
* se predmetno javno naročilo financira iz proračuna Mestne občine Novo mesto za leto 2022, PP 23 11 063 029 Ureditev mestnega jedra.

**II. PREDMET POGODBE**

1. člen

Predmet pogodbejeodstranitev poslovnega objekta na parceli št. 1599 k.o. Novo mesto. Zemljišče je komunalno opremljeno. Objekt, ki se odstrani stoji v mestnem jedru in je lociran za mestno hišo Rotovž. Horizontalni gabarit objekta, ki se ruši je 19,00 m x 11,00 m, obsega pritličje, tri nadstropja in neizkoriščeno ostrešje, skupna neto površina objekta je 541,56 m2.

Dela je potrebno izvesti v skladu z razpisno dokumentacijo, z vsemi prilogami (PZI projekt odstranitve) ter dodatnimi pojasnili naročnika.

Pri izvedbi investicije mora izvajalec predvideti in izvesti vse potrebne ukrepe za varnost na gradbišču, ukrepe za čim bolj nemoten potek le-te, zagotoviti varnost delavcev in mimoidočih ter varnost in stabilnost ostalih podzemnih objektov (obstoječa gospodarska infrastruktura).

Odvoz vseh odpadkov je potrebno ustrezno evidentirati z elaboratom, ki se ga po končanih delih preda naročniku.

1. člen

(Priloge k pogodbi)

Ta dela se izvajalec zaveže opraviti na osnovi te pogodbe in naslednjih dokumentov:

1. razpisne dokumentacije,
2. ponudbe izvajalca z dne .............. (v nadaljnjem besedilu: ponudba),
3. PZI projektne dokumentacije za odstranitev objekta, št. 10/2021, maj 2021, izdelovalec Urban design d.o.o. Novo mesto),
4. garancijskih dokumentov,
5. terminskega in finančnega plana,
6. načrta organizacije gradbišča, načrta ukrepov za varno delo,
7. seznama odgovornega osebja,

V prejšnjem odstavku navedeni dokumenti so priloga k tej pogodbi in se štejejo za njen sestavni del. Dokumente je treba razumeti tako, da se le-ti vzajemno razlagajo. Za namene tolmačenja je prioriteta dokumentov po zgornjem vrstnem redu.

**II. POGODBENA VREDNOST IN NAČIN PLAČILA**

1. člen

(Vrednost pogodbe)

Skupna vrednost pogodbenih del iz 2. člena te pogodbe znaša:

|  |  |  |
| --- | --- | --- |
| Osnovna cena brez DDV: |  | EUR |
| DDV 22 % : |  | EUR |
| Cena z DDV: |  | EUR |
|  |  |  |

z besedo cena z DDV v EUR: ........................................../100.

Vrednost pogodbenih del se obračunava po načelu »cena na enoto«. Pri tem enoto predstavlja posamezna postavka v popisu del. V ceno na enoto mere so vključene naslednje postavke:

* vsa pripravljalna dela, gradbena dela, obrtniška dela, inštalacijska dela, zaključna dela,
* dobava vsega potrebnega materiala in opreme, vsi transporti in vsa ostala dela vezana na izvedbo investicije,
* nakladanje in transport rušenega materiala v stalno deponijo z upoštevanjem vseh potrebnih deponijskih taks ,
* organizacija gradbišča skladno z varnostnim načrtom,
* pridobitev in ureditev vseh začasnih deponij gradbišča kot posledica organizacije gradbišča,
* postavke iz splošnih opisov v popisih del.

Cene na enoto za pogodbena, morebitna presežna in nepredvidena dela so fiksne do konca gradnje, z upoštevanim davkom po veljavni zakonodaji. Izvajalec in naročnik se sporazumeta, da izvajalec ni upravičen do podražitev niti v smislu 655. člena Obligacijskega zakonika.

1. člen

(Obračun del)

Opravljena dela se obračunavajo mesečno. Izvajalec izstavlja začasne mesečne situacije na osnovi terminskega in finančnega plana ter opravljenih del, potrjenih v gradbeni knjigi s strani nadzorne službe.

Osnova za izdelavo posameznih situacij sta s strani nadzornega organa pregledan terminski in finančni plan ter potrjena gradbena knjiga glede na dejansko napredovanje del.

Rok za predložitev mesečne situacije je do desetega v mesecu za pretekli mesec. Izvajalec je dolžan predložiti mesečne situacije naročniku v elektronski obliki skupaj z vsemi prilogami.

1. člen

(Zavrnitev spornega dela situacije)

Nadzorna služba in naročnik imata pravico mesečno situacijo deloma ali v celoti zavrniti v roku 15 dni od njenega prejema.

Nesporni del situacije je naročnik dolžan plačati v roku za plačilo, določenem v tej pogodbi.

Za sporni del situacije je izvajalec dolžan v 5 dneh po delni zavrnitvi računa naročniku izstaviti dobropis, izstavljen dobropis je pogoj za plačilo nespornega dela situacije.

V primeru zavrnitve celotnega računa je dolžan izvajalec v 5 dneh po njegovi zavrnitvi izstaviti nov račun oziroma situacijo.

1. člen

(Rok za plačilo mesečne situacije)

Naročnik je dolžan izvajalcu oziroma podizvajalcem plačati nesporni del s strani nadzora potrjenih mesečnih situacij 30. (trideseti) dan od uradnega prejema pravilno izstavljenega e- računa.

1. člen

(Rok za plačilo končnega obračuna)

Naročnik je dolžan izvajalcu oziroma podizvajalcem plačati s strani Komisije potrjeno končno situacijo oz. končni obračun 30. (trideseti) dan od uradnega prejema pravilno izstavljenega e-računa.

**III. DINAMIKA IZVAJANJA DEL**

1. člen

(Uvedba v delo)

Naročnik je dolžan izvajalca uvesti v delo v roku 10 delovnih dni po podpisu pogodbe. Izvajalec je dolžan z deli pričeti takoj po uvedbi v delo. Rok za uvedbo v delo in rok za pričetek del se lahko sporazumno odložita v primeru izrednih in utemeljenih dogodkov.

V roku 5 dni po uvedbi v delo je izvajalec dolžan opozoriti naročnika na morebitne nejasnosti ali pomanjkljivosti v tehnični in projektni dokumentaciji, sicer se šteje, da dokumentacija zadostuje za kvalitetno izvedbo del po tej pogodbi.

V roku 7 dni po uvedbi v delo je izvajalec dolžan izdelati in predložiti v pregled in potrditev naročniku podroben terminski in finančni plan, načrt organizacije gradbišča, načrt ukrepov za varno delo ter seznam odgovornega osebja. Terminski in finančni plan sta veljavna, ko ju potrdi naročnik.

1. člen

(Rok za dokončanje del)

Izvajalec je dolžan z deli pričeti takoj po uvedbi v delo in ga zaključiti v roku 45 delovnih dni od dneva uvedbe v delo.

V primeru prekoračitve roka za dokončanje del po krivdi izvajalca, izvajalec s podpisom te pogodbe materialno odgovarja naročniku za vso škodo, ki naročniku nastane, zlasti pa krije vse stroške nadzora, in ostale stroške in škodo, ki naročniku nastanejo zaradi prekoračitve roka za dokončanje del.

1. člen

(Podaljšanje roka za dokončanje del)

V primeru nastopa okoliščin, ki jih ob sklenitvi pogodbe ni bilo možno predvideti in lahko vplivajo na dinamiko izvajanja gradbenih del, je izvajalec o tem dolžan nemudoma obvestiti naročnika in nadzorno službo. V primeru, da so takšne okoliščine izredne in utemeljene, lahko naročnik in izvajalec sporazumno s pisnim aneksom podaljšata rok za dokončanje del.

Predstavnik naročnika in izvajalca z vpisom v gradbeni dnevnik lahko prekineta dela za dogovorjeni čas. S tem vpisom se mora strinjati predstavnik naročnika, v nasprotnem primeru sta vpis in prekinitev del neveljavna. V času prekinitve mora izvajalec poskrbeti, da se zaradi prekinitve del ne povzroča materialna škoda na objektih, ki so predmet te pogodbe. V primeru takšne prekinitve del izvajalec nima pravice do povišanja cen oziroma drugega finančnega nadomestila.

1. člen

(Obvestilo o dokončanju del)

Izvajalec je dolžan naročnika pisno obvestiti, da je gradnja končana in mu skupaj z obvestilom predložiti vso potrebno projektno in tehnično dokumentacijo za izvedbo kakovostnega in kvalitativnega pregleda.

1. člen

(Sprejem in izročitev del - kakovostni in kvantitativni pregled)

Po uspešno opravljenem kakovostnem in kvantitativnem pregledu in prevzemu del se štejejo dela po tej pogodbi za zaključena in končna primopredaja je s tem uspešno opravljena.

1. člen

(Končni obračun)

Po uspešni končni primopredaji je izvajalec upravičen naročniku v elektronski obliki izstaviti končni obračun, ki mora vsebovati naslednje elemente:

* vrednost izvedenih del,
* do sedaj izvršena plačila izvajalcu,
* končni znesek, katerega mora izvajalec še dobiti ali vrniti glede na nesporni del obračuna,

V roku 30 dni od prejema končnega obračuna, Komisija le tega pregleda in potrdi.

Plačilo končnega obračuna se izvede na način in v rokih, določenih s to pogodbo.

**IV. OBVEZNOSTI POGODBENIH STRANK**

1. člen

(Obveznosti naročnika)

Naročnik se zavezuje, da bo:

* po podpisu pogodbe izvajalca uvedel v delo in mu predal celotno dokumentacijo, s katero razpolaga;
* tekoče obveščal izvajalca o vseh spremembah in na novo nastalih situacijah, ki bi lahko imele vpliv na izvršitev prevzetih del;
* izvajal svoje plačilne obveze, kot izhajajo iz te pogodbe, plačilo z zamudo ni podlaga za ustavitev del.

1. člen

(Obveznosti izvajalca)

Izvajalec se zaveže, da bo:

* opravil prevzeta dela kvalitetno in skladno z veljavnimi predpisi, normativi ter standardi, ki urejajo izvajanje tovrstnih del,
* izvedel vsa dela v skladu s terminskim in finančnim planom,
* na lastne stroške in pravočasno priskrbel vsa potrebna dovoljenja za začasno prometno ureditev in signalizacijo, trajno deponijo materiala v skladu z veljavnimi predpisi, ter na lastne stroške poskrbel za ureditev varnosti, organizacijo in ustrezno označitev in zaščito gradbišča,
* v skladu z veljavno Uredbo o ravnanju z odpadki, ki nastanejo pri gradbenih delih, ki veljajo za tovrstne gradnje, upošteval in predložil naročniku vse potrebne dokaze o hranjenju, prevzemu in oddaji gradbenih odpadkov pooblaščenemu zbiralcu gradbenih odpadkov, ter prevzel vse morebitne posledice zaradi neupoštevanja teh predpisov,
* vodil evidenco o vrsti in količini gradbenih odpadkov, ter načinu njihovega deponiranja, ki jo bo mesečno, skupaj z obračunom dostavljal naročniku, po zaključku gradnje pa bo dostavil dokazila, da so bili ti odpadki deponirani na ustrezne deponije,
* med izvajanjem gradbenih del omogočil nemotene dostope do ostalih objektov ter omogočal normalno funkcioniranje ostalih dejavnosti v okolici gradbišča,
* vodil gradbeni dnevnik o izvedenih delih v skladu s Pravilnikom o gradbiščih. Podpisati ju morata tekoče odgovorni vodja del in odgovorni nadzornik naročnika oz. pooblaščeni predstavnik pooblaščenca; gradbeni dnevnik se vodi v dvojniku, originalni izvod ostane naročniku, kopija pa izvajalcu,
* pisno opozoril naročnika in nadzorno službo o vseh nepredvidenih okoliščinah, ki bi imele za posledico drugačen način izvedbe ali povečanje količin in pogodbenih rokov in mu v primeru dodatnih del dostavil tudi predračun teh del. Dodatnih del izvajalec ne sme začeti izvajati brez predhodnega soglasja naročnika,
* ravnal po predpisih o varstvu pri delu, ki veljajo za tovrstne načine gradnje v skladu z Zakonom o varnosti in zdravju pri delu (Uradni list RS, št. 43/2011),
* upošteval varstvene predpise pri izvedbi del in upošteval varnostni načrt gradbišča ter prevzel skrb in odgovornost za izvajanje varstvenih ukrepov na delovnih mestih pri gradnji,
* upošteval navodila zastopnika naročnika in njegovega odgovornega nadzornika,
* kot koordinator na gradbišču usklajeval dela in upošteval navodila zastopnika naročnika in njegovega odgovornega nadzornika,
* po končanih delih popravil vse poškodbe na objektu nastale v času in zaradi izvajanja gradbenih del po tej pogodbi,
* zavaroval gradnjo tako, da bo zavarovanje zajemalo škodo tudi proti tretji osebi, in prilagodil tehnologijo dela razmeram na gradbišču in okoli njega tako, da ne bo povzročal škode na lastnini naročnika ali drugih oseb,
* izvajal dela v skladu z razpisno dokumentacijo in to pogodbo,
* ščitil interese naročnika,
* naročnika obveščal o morebitnih skritih napakah v projektni dokumentaciji.

Izvajalec jamči:

* da mu je poznan predmet te pogodbe in vsi spremljajoči riziki v zvezi z izvedbo del,
* da je seznanjen zahtevami oziroma prejeto dokumentacijo in zahtevami iz povabila k oddaji ponudbe,
* da so mu razumljivi in jasni pogoji in okoliščine za pravilno izvedbo del,
* da bo dela izvedel strokovno, s strokovno usposobljenim kadrom in v skladu s projektno dokumentacijo,
* da bo izvajal dela v skladu z gradbenimi predpisi, ki veljajo za gradnjo, ki jo izvaja, ter po pravilih gradbene stroke in načelu dobrega gospodarja in dobre prakse,
* da bo izvajal dela v skladu s področnimi predpisi ter standardi in uporabil material, ki v najmanjši meri obremenjuje okolje,
* da bo pri izvedbi del upošteval vse delovne in varnostne pogoje, kot to določajo veljavni predpisi in pri izvedbi del upošteval varnostni načrt gradbišča in zahteve koordinatorja iz varstva pri delu,
* da bo imel na gradbišču ustrezno in zadostno ekipo delavcev, ki je med gradnjo ne bo menjal brez predhodnega soglasja naročnika oziroma odgovornega nadzornika in da bo vsako zamenjavo ekipe sporočil naročniku najmanj tri dni pred nameravano zamenjavo,
* da bo izvajal dela na način in v skladu s predpisi, ki določajo posege v okolje,
* da bo brezplačno zavaroval in označil gradbišče v skladu z veljavnimi predpisi in zahtevami naročnika,
* da bodo vsa dela ustrezala tehnični in projektni dokumentaciji ter zahtevam naročnika,
* da bo naročnika pisno obvestil o začetku in dokončanju del in prekinitvah in razlogih zanje,
* da bo izvedel vsa dela v skladu s časovnim načrtom izvajanja del.

Izvajalec izrecno potrjuje, da je seznanjen z lokacijo izvajanja del, njeno specifiko in zahtevnostjo, kot tudi omejitev glede organizacije gradbišča, posebnosti glede zagotavljanja varnosti in dostopnosti gradbišča in je navedeno upošteval pri oblikovanju ponudbene cene in izvedbenih rokov.

**V. GARANCIJE**

1. člen

(Vrste finančnih zavarovanj)

Izvajalec mora investitorju dostaviti naslednjo finančno zavarovanje:

* bianco menico z menično izjavo kot finančno zavarovanje za dobro in pravočasno izvedbo pogodbenih obveznosti.

1. člen

(Finančno zavarovanje za dobro in pravočasno izvedbo pogodbenih obveznosti)

Za namen zavarovanja za dobro izvedbo pogodbenih obveznosti je dolžan izvajalec ob podpisu pogodbe naročniku predložiti nepreklicno in brezpogojno bianco podpisano in žigosano menico z menično izjavo v višini 10% pogodbene vrednosti z vključenim DDV, s pooblastilom za izpolnitev, plačljivo na prvi poziv in veljavno 3 mesecev od dneva izdaje.

Menico za dobro izvedbo pogodbenih obveznosti naročnik unovči:

* če izvajalec svojih obveznosti do naročnika ne izpolni skladno s pogodbo, v dogovorjeni kvaliteti, obsegu in roku,
* če izvajalec po svoji krivdi odstopi od pogodbe in
* če naročnik po krivdi izvajalca odstopi od pogodbe.

Če se med trajanjem pogodbe spremeni rok za izvedbo pogodbenih storitev, kakovost in količina, mora izvajalec v roku 3 dni od sklenitve aneksa k pogodbi, predložiti novo istovrstno finančno zavarovanje v skladu s spremembo. Če izvajalec v roku ne predloži novega ustreznega finančnega zavarovanja, bo naročnik unovčil veljavno finančno zavarovanje.

**VI. ZAVAROVANJE ODGOVORNOSTI**

1. člen

(Zavarovanje odgovornosti izvajalca)

Izvajalec mora imeti za čas izvedbe del po tej pogodbi sklenjeno gradbeno/montažno zavarovanje, ki podaja kritje za temeljne gradbene nevarnosti, potres ter ostale nevarnosti, ki jih bo ocenil izvajalec ter krije iz naslova odgovornosti za škodo, ki bi utegnila nastati njegovim delavcem, naročniku in/ali tretjim osebam v zvezi z opravljanjem njegove dejavnosti, storitev oziroma del, kot tudi škodo na obstoječih objektih in stvareh naročnika in/ali tretjih oseb z minimalno zavarovalno vsoto 50.000,00 EUR za odgovornostne škode. Zavarovanje ne sme biti sklenjeno s klavzulo »claimes made«.

V primeru, da izvajalec izvaja pogodbo s podizvajalci morajo biti vključeni v zavarovanje skladno s tem členom kot sozavarovane osebe.

Če se predviden čas za izvedbe del podaljša, mora izvajalec zagotoviti podaljšanje zavarovanja.

Stroške zavarovanj, ki so predmet te točke nosi izvajalec.

Izvajalec je dolžan v 10 dneh po podpisu te pogodbe naročniku predložiti vsa dokazila o sklenjenem zavarovanju. V kolikor dokazil o zavarovanju ne dostavi v danem roku, je ta pogodba razvezana.

**VII. PREDSTAVNIKI POGODBENIH STRANK**

1. člen

(Predstavniki)

Skrbnik te pogodbe s strani naročnika je Pavle Jenič, e-naslov: pavle.jenic@novomesto.si

Skrbnik te pogodbe bo izvajalca po podpisu pogodbe obvestil o nadzornem organu in koordinatorju varstva pri delu pri predmetni investiciji.

Predstavniki izvajalca:

* skrbnik pogodbe s strani izvajalca: \_\_\_\_\_\_\_\_\_\_\_\_\_\_,
* odgovorni vodja del: \_\_\_\_\_\_\_\_\_\_\_\_\_.

**VIII. POGODBENA KAZEN IN PREMIJA**

1. člen

(Višina pogodbene kazni)

Če izvajalec po svoji krivdi zakasni z dokončanjem del, je naročniku dolžan plačati pogodbeno kazen v višini 0,2 % pogodbene vrednosti z DDV za vsak dan zamude, vendar največ deset odstotkov (10 %) pogodbene vrednosti z DDV, poleg tega pa plača še stroške, ki jih je imel naročnik zaradi zakasnitve gradnje.

Povračilo škode bo naročnik uveljavljal po splošnih načelih odškodninske odgovornosti. Za poplačilo nastalih stroškov in škode, lahko naročnik koristi finančno zavarovanje za dobro in pravočasno izvedbo pogodbenih obveznosti iz 18. člena te pogodbe.

Če izvajalec po svoji krivdi ne dokonča del, je naročniku dolžan plačati kazen v višini deset odstotkov (10%) pogodbene vrednosti z DDV.

**IX. SPREMEMBA POGODBE**

1. člen

(Sprememba pogodbe)

Sprememba te pogodbe je možna samo v primerih, kot jih določa Pravilnik.

1. člen

(Odstop od pogodbe – objektivni razlogi)

V kolikor nastopijo okoliščine, ki bistveno vplivajo na obveznosti strank po tej pogodbi, pa sprememba pogodbe ni možna, naročnik seznani izvajalca o dokončanju del v okviru veljavne pogodbe, ki jih je neglede na spremenjene okoliščine smotrno dokončati, v preostanku pa odstopi od pogodbe, vse pisno s priporočeno pošiljko.

V primeru odstopa od pogodbe zaradi objektivnih razlogov, naročnik plača izvajalcu vsa izvršena dela in material.

1. člen

(Razlogi na strani naročnika)

Izvajalec ima pravico odstopiti od pogodbe v primerih, če po krivdi naročnika ne more pričeti z deli v dogovorjenem roku po uvedbi v delo.

Izvajalec o tem, da odstopa od pogodbe, pisno s priporočeno pošiljko obvesti naročnika.

V primeru, da naročnik zamuja s plačilom, izvajalec ne more odstopiti od pogodbe, ampak mora nadaljevati z deli, skladno s terminskim in finančnim planom.

1. člen

(Razlogi na strani izvajalca)

Naročnik ima pravico odstopiti od pogodbe v primerih če:

* zaostaja z napredovanjem del po svoji krivdi za več kot 1 mesec v primerjavi s terminskim planom,
* izvajalec ne opravlja del po tej pogodbi v skladu s pravili stroke, tudi po pisnem opominu nadzorne službe,
* pride do spremenjenih okoliščin in so izpolnjeni pogoji za spremembo pogodbe, stranki pa ne dosežeta soglasja glede ustrezne spremembe pogodbe, skladno z načelom uravnoteženosti in pravičnosti,
* izvajalec ne izpolnjuje pogodbenih obveznosti iz te pogodbe,
* nastopijo okoliščine iz b) in c) točke 96. člena ZJN-3.

V primeru odstopa od pogodbe zaradi gornjih vzrokov, naročnik plača izvajalcu izvršena dela in material, istočasno pa ima pravico obračunati izvajalcu od situacij plačilo pogodbene kazni zaradi nedokončanja del in plačilo za storjeno škodo, v višini, ki presega pogodbeno kazen ter unovčiti dane garancije.

Naročnik o odstopu od pogodbe pisno s priporočeno pošiljko obvesti izvajalca.

1. člen

(Razvezni pogoj)

Če je naročnik seznanjen:

- da je sodišče s pravnomočno odločitvijo ugotovilo kršitev obveznosti iz drugega odstavka 3. člena ZJN-3 s strani izvajalca pogodbe o izvedbi javnega naročila ali njegovega podizvajalca ali

- da je pristojni državni organ pri izvajalcu pogodbe ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo, je ta pogodba razvezana z dnem sklenitve nove pogodbe o izvedbi javnega naročila, če naročnik začne nov postopek oddaje javnega naročila najkasneje v 30 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

O tem, da so in kdaj so nastopili razvezni pogoji, naročnik pisno seznani izvajalca.

V primeru predčasnega prenehanja pogodbe zaradi gornjih vzrokov, naročnik plača izvajalcu izvršena dela in material, istočasno pa ima pravico obračunati izvajalcu od situacij plačilo pogodbene kazni zaradi nedokončanja del in plačilo za storjeno škodo, v višini, ki presega pogodbeno kazen ter unovčiti dane garancije.

1. člen

(Razlogi na strani partnerja in solidarna odgovornost)

Če kot izvajalec nastopa skupina gospodarskih subjektov, v primeru, da katerikoli od partnerjev iz kakršnegakoli vzroka ni sposoben izvajati in dokončati del po tej pogodbi v skladu s potrjenim terminskim planom, morajo partnerji ali vodilni partner nadaljevati in opraviti vsa tista dela, ki bi jih po delitvi del moral partner oziroma vodilni partner izhajajoč iz neomejene solidarne odgovornosti med njimi.

1. člen

(Čas prenehanja pogodbe)

V kolikor odstopi od pogodbe po tem poglavju izvajalec, pogodba preneha z dnem, ko naročnik prejme obvestilo o odstopu. V kolikor odstopi od pogodbe po tem poglavju naročnik, pogodba preneha z dnem, ki ga naročnik navede v obvestilu o odstopu. Naročnik mora pri določitvi roka upoštevati morebitne nujne zaključke posameznih del v izvajanju, da zaradi

odpovedi ne nastaja naročniku dodatna škoda.

**X. PREHODNE IN KONČNE DOLOČBE**

1. člen

(Reševanje sporov in pravno nasledstvo)

Pogodbeni stranki bosta morebitne spore nastale pri izvrševanju te pogodbe reševali sporazumno, v nasprotnem primeru bo o sporu odločalo stvarno pristojno sodišče v Novem mestu.

V primeru statusne spremembe pogodbenih strank, se vse pravice in obveznosti po tej pogodbi prenesejo na njihove pravne naslednike.

1. člen

(Protikorupcijska klavzula)

Nična je pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.

1. člen

(Končna določba)

Predmetna pogodba je sklenjena in stopi v veljavo, ko jo podpišeta obe pogodbeni stranki in ko so s strani izvajalca izročeno zahtevano finančno zavarovanje.

Ta pogodba je sestavljena v dveh (2) izvodih, od katerih prejme vsaka pogodbena stranka po en (1) izvod.

|  |  |
| --- | --- |
| Številka:  Datum: | Številka:  Datum: |
| **Izvajalec:** | **Naročnik:**  **Mestna občina Novo mesto** |
|  | **mag. Gregor Macedoni,** |
|  | **župan** |